Document ID: /roh_data/filtered/Billingualer_Corpus_interleaved-de-rm.jsonl.gz/312

This is a text translated from German to Rumantsch Grischun.
Bündner Asylwesen verzeichnet "Rekordjahr" 1999

Das Jahr 1999 war im Asylbereich ein ausserordentliches Jahr und stellte sowohl für das Sozialamt wie für die Fremdenpolizei des Kantons Graubünden eine besondere Herausforderung dar. Der seit Herbst 1998 anhaltende Zustrom von Asyl Suchenden aus dem Kosovo machte den Ausbau der Strukturen innerhalb des Kantonalen Sozialamtes notwendig. So wurden im vergangenen Jahr drei neue Durchgangszentren mit insgesamt 230 Plätzen in Betrieb genommen und der Personalbestand befristet um 16 Stellen erhöht. Trotz neuer Kollektivunterkünfte mussten von April bis August 1999 Zivilschutz-Anlagen bereit gestellt werden, um allen Schutzsuchenden Obdach zu gewähren. Ab August 1999 setzte die rasche und massive Abwanderung von Asyl Suchenden aus dem Kosovo im Rahmen des vom Bund lancierten Rückkehrprogramms ein. Damit mussten die kurz zuvor ausgebauten Strukturen wieder abgebaut werden.

Seit Oktober 1999 ist das neue Asylgesetz mit den gekürzten Unterstützungs-, Unterbringungs- und Betreuungskosten-Pauschalen in Kraft.

Zwei "Rekorde" prägten das Jahr 1999. Einerseits ist in Graubünden noch nie derart vielen Menschen in so kurzer Zeit Schutz vor kriegerischen Auseinandersetzungen in ihrem Heimatland gewährt worden. Andererseits wurde noch nie innerhalb von Monaten ein Rückkehrprogramm umgesetzt, mit welchem so viele Personen auf geordnete Weise in ihr Herkunftsland zurückgeführt wurden. Bei der Aufnahme von Kriegsvertriebenen aus dem Kosovo hat - wie bereits zuvor bei den Menschen aus Bosnien - das Fehlen tauglicher Aufnahmeregelungen erneut zu willkürlichen Verfahrenszuteilungen und damit auch zu verschiedensten Aufenthaltsregelungen geführt. Es bleibt zu hoffen, dass der mit dem Inkrafttreten des neuen Asylgesetzes eingeführte Aufenthaltstitel der Schutzbedürftigen bei künftigen humanitären Katastrophen eine wesentlich effizientere Aufenthaltsregelung der Vertriebenen ermöglicht. Demgegenüber war dem vom Bund lancierten und mit Unterstützung der Fremdenpolizei umgesetzten Rückführungsprojekt vor allem dank der einfachen Struktur, der finanziellen Anreizen sowie der klaren Kommunikation auch in Graubünden ein grosser Erfolg beschieden. Im zweiten Quartal des vergangenen Jahrs konnten bereits 44 Prozent der Personen aus dem Asylbereich (Asylbewerbende und vorläufig Aufgenommene) sowie 30 Prozent jener Personen zurückgeführt werden, deren Aufenthalt lediglich mit einem Visum oder anderen Titeln geregelt worden ist. Trotz dieser beachtlichen Rückkehrquote werden sich die grossen Probleme der Rückführung der Kriegsvertriebenen aus dem Kosova wohl erst im Verlauf dieses Jahres stellen.

Neben den Auswirkungen der Kosovo-Krise war die Fremdenpolizei zudem schwergewichtig mit den Folgen der seit einiger Zeit bestehenden Vollzugsmisere beschäftigt. Aufgrund der bisher fehlenden Vollzugsunterstützung des Bundes erweist sich die Wegweisung von abgewiesenen Asylbewerbenden oder unerwünschten Personen aus dem Ausland als immer aufwändiger oder teilweise gar unmöglich. Immer häufiger können nämlich Entscheide als Folge fehlender Reisepapiere oder objektiver Reisemöglichkeiten nicht mehr durchgesetzt werden. Diese Entwicklung erschwert nicht nur die Anwendung der Zwangsmassnahmen, sondern kann auch zu einer Beeinträchtigung der inneren Sicherheit führen. In letzter Konsequenz führt ein langanhaltender Vollzugsunterbruch - wie z.B. bei den Staatsangehörigen aus Sri Lanka - dazu, dass anstelle der Ausreise vermehrt Gesuche um Erteilung von Aufenthaltsbewilligungen aus humanitären Gründen eingereicht werden.

Gremium: Justiz-, Polizei- und Sanitätsdepartement Graubünden

Quelle: dt Justiz-, Polizei- und Sanitätsdepartement Graubünden

Data: 08.03.2000

"Onn da record" 1999 per ils fatgs d'asil en il Grischun

L'onn 1999 è stà in onn extraordinari per il sectur d'asil ed ina sfida particulara tant per l'uffizi dal servetsch social sco er per la polizia d'esters dal chantun Grischun. Il grond dumber da requirents d'asil dal Cosovo ch'è restà constant dapi l'atun 1998 ha necessità in'extensiun da las structuras entaifer l'uffizi dal servetsch social dal chantun. Durant l'onn passà han ins mess en funcziun trais novs centers transitoris cun totalmain 230 plazzas ed augmentà temporarmain l'effectiv da persunal per 16 plazzas. Malgrà ils novs alloschis collectivs han ins stuvì metter a disposiziun stabiliments da protecziun civila da l'avrigl fin l'avust 1999 per dar suttetg a tut ils requirents. A partir da l'avust 1999 ha entschavì l'emigraziun sperta e massiva da requirents d'asil dal Cosovo en il rom dal program da repatriaziun lantschà da la confederaziun. Cun quai han ins puspè stuì reducir las structuras ch'ins aveva extendì curt avant.

Dapi l'october 1999 è en vigur la nova lescha d'asil cun las pauschalas scursanidas per ils custs da sustegn, d'alloschi e d'assistenza.

Dus "records" caracteriseschan l'onn 1999. En il Grischun n'han ins anc mai dà suttetg a tants umans che tschertgan protecziun da la guerra en lur patria, e quai entaifer uschè curt termin. Da l'autra vart n'han ins anc mai realisà entaifer mais in program da repatriaziun che ha pussibilità a tantas persunas da returnar a moda ordinada en lur patria. La mancanza da reglamentaziuns da recepziun duvrablas ha chaschunà, sco gia pli baud tar ils umans da la Bosnia, er tar la recepziun da fugitivs da guerra dal Cosovo attribuziuns arbitraras da proceduras e cun quai reglamentaziuns da dimora las pli differentas. Ins po sperar ch'il titel da dimora da las persunas cun basegn da protecziun, introducì cun l'entrada en vigur da la nova lescha d'asil, pussibiliteschia ina reglamentaziun pli effizienta da la dimora dals fugitivs en cas da futuras catastrofas umanitaras. Cuntrari a quai ha gì il project da repatriaziun, lantschà da la confederaziun e realisà cun agid da la polizia d'esters, grond success er en il Grischun, surtut grazia a sia structura simpla, las attracziuns finanzialas sco er sia communicaziun clera. En il segund quartal da l'onn passà han ins gia pudì repatriar 44 pertschient da las persunas or dal sectur d'asil (requirents d'asil e persunas recepidas provisoriamain) sco er 30 pertschient da quellas persunas che han gì sulettamain in visum u in auter titel per reglar lur dimora. Malgrà questa quota da repatriaziun considerabla vegnan ils gronds problems en connex cun la repatriaziun dals fugitivs da guerra dal Cosovo pir a sa preschentar en il decurs da quest onn.

Ultra dals effects da la crisa dal Cosovo ha la polizia d'esters stuvì s'occupar surtut da las consequenzas da la misergia d'execuziun ch'exista dapi intgin temp. A basa dal sustegn d'execuziun mancant da la confederaziun daventa l'expulsiun da requirents d'asil refusads u da persunas estras nungiavischadas adina pli cumplitgada u per part schizunt nunpussaivla. Adina pli savens na pon ins betg pli far valair decisiuns en consequenza da documents da viadi che mancan u da pussaivladads da viadi objectivas. Quest svilup na difficultescha betg sulettamain l'applicaziun da las mesiras repressivas, mabain el po er pregiuditgar la segirezza interna. Ina interrupziun pli lunga da l'execuziun, sco p. ex. tar ils burgais da Sri Lanka, po er avair la consequenza che las persunas na partan betg, mabain ch'i vegnan inoltradas pli bleras dumondas per permissiuns da dimora per motivs umanitars.

Gremi: departament da giustia, polizia e sanitad dal Grischun

Funtauna: rg departament da giustia, polizia e sanitad dal Grischun

Data: 08.03.2000